สวัสดีค่ะ...มีเรื่องมาปรึกษาค่ะ คือว่า เพิ่งกินยาคุมแบบ28เม็ดกินมาได้2เม็ดค่ะแล้วก้มีเพศสัมพันกะแฟนแต่ไม่ได้ป้องกัน อยากรู้ว่ามีโอกาศเสี่ยงต่อการตั้งครรภ์มั้ยคะ ถ้ามีดิฉันควรซื้อยาคุมฉุกเฉินมากินรึป่าวแล้วต้องกินยาคุมแบบไหนถึงจะถูกวิธีคะ
สวัสดีค่ะ หากได้ทานยาคุมกำเนิดเม็ดแรกภายในไม่เกิน 5 วันนับตั้งแต่มีประจำเดือนมา ยาคุมกำเนิดก็จะออกฤทธิ์ในการป้องกันการตั้งครรภ์ได้ทันทีแต่หากวันที่เริ่มทานยานั้น เลย 5 วันนับตั้งแต่มีประจำเดือนมาไปแล้ว ยาคุมจะยังไม่สามารถออกฤทธิ์ในการป้องกันการตั้งครรภ์ได้ทันที ต้องทานต่อเนื่องไปอย่างน้อย 7 วันก่อน ดังนั้น หากเลย 5 วันนับตั้งตแ่มีประจำเดือนมาไปแล้ว และเพิ่งทานยาไปเพียงแค่ 2 เม็ด แล้วมีเพศสัมพันธ์ โอกาสที่จะตั้งครรภ์จึงอาจมีได้ แนะนำควรทานยาคุมฉุกเฉินไปก่อน ส่วนยาคุมกำเนิดก็ให้ทานต่อไปตามเวลาเดิมปกติ และหลังจากนี้ หากจะมีเพศสัมพันธ์ แนะนำควรใช้ถุงยางอนามัยร่วมด้วยไปก่อนจนกว่าจะทานยาหมดแผงแรกค่ะ เนื่องจากหากเพิ่งทานยาเป็นแผงแรก ยาคุมยังอาจออกฤทธิ์ได้ไม่เต็มประสิทธิภาพค่ะ